
Το Τμήμα Οικονομικής και Διοίκησης Τουρισμού του Πανεπιστημίου Αιγαίου εγκαινιάζει την πρωτοβουλία «TeL - Tourism e-Lectures», που περιλαμβάνει μια σειρά διαδικτυακών διαλέξεων επιλεγμένων στελεχών και επαγγελματιών του τουριστικού χώρου, με τη διάλεξη που θα προσφέρει η κ. Έλενα Γκίκα – Πετρουλάκη με θέμα: «Το ανθρώπινο κεφάλαιο στον κλάδο της φιλοξενίας» το Σάββατο 3 Απριλίου 2021 και ώρα 18:00. 

Παρακολουθήστε τη διάλεξη μέσω:

· ΖΟΟΜ (για πιστοποιημένους χρήστες του Παν. Αιγαίου) :

https://aegean-gr.zoom.us/j/98055352543
· YouTube (για μη-πιστοποιημένους χρήστες του Παν. Αιγαίου): https://bit.ly/3cATCMi
Μετά τη διάλεξη θα υπάρξει χρόνος για ερωτήσεις και ανάπτυξη διαλόγου.

Σύντομο βιογραφικό της ομιλήτριας

Η κ. Έλενα Γκίκα – Πετρουλάκη είναι Διευθύντρια Ανθρώπινου Δυναμικού στην εταιρεία Costa Navarino, με πλούσια εργασιακή εμπειρία σε στρατηγικούς ρόλους διοίκησης, τόσο στον τομέα των τουριστικών επιχειρήσεων όσο και γενικότερα της Διοίκησης Ανθρώπινου Δυναμικού. Έχει εργασθεί σε ανώτερες διευθυντικές θέσεις στις εταιρείες Club Hotel Casino Loutraki, Resort Lagonissi καθώς και σε άλλες επιχειρήσεις ενώ έχει διατελέσει εισηγήτρια σε τουριστικές σχολές. Είναι κάτοχος προπτυχιακού διπλώματος του Τμήματος Διοίκησης Τουριστικών Επιχειρήσεων του ΤΕΙ Λάρισας, του Τμήματος Πολιτικών Επιστημών και Δημόσιας Διοίκησης του Καποδιστριακού Πανεπιστημίου Αθηνών και έχει Μεταπτυχιακό Τίτλο Σπουδών στη Διοίκηση Ανθρώπινου Δυναμικού από το Οικονομικό Πανεπιστήμιο Αθηνών, ενώ συνεχίζει τις σπουδές της στη Νομική Σχολή του Καποδιστριακού Πανεπιστημίου Αθηνών. Η κ. Έλενα Γκίκα – Πετρουλάκη, έχει εκδώσει τέσσερα βιβλία που κυκλοφορούν από τις Εκδόσεις Ψυχογιός. Στον πυρήνα της φιλοσοφίας της, έχει τη ρήση του Napoleon Hill, «οτιδήποτε μπορεί ο νους να συλλάβει και να πιστέψει, μπορεί και να το κάνει».
